=== Samarbejde ===
[[Fil:OS 203 at Sporvejsmuseet.jpg|thumb|Det nordiske samarbejde hjalp ved anskaffelsen af OS 203 fra Oslo i 2000.]]
Sporvejsmuseet er medlem af interessefællesskabet [[Danske Veterantogs Fællesrepræsentation]] (DVF). DVF er med til at give et fælles basis, når dets medlemmer skal opfylde kravene til dokumentation og sikkerhedsgodkendelse fra [[Trafikstyrelsen]], der uddeler de nødvendige driftstilladelser.<ref name="Krog 40" /> DVF blev stiftet i 1996 for at sikre et fælles regelgrundlag for drift med [[veterantog]].<ref>Lars Henning Jensen i [[På sporet af|''På sporet af 90'erne'']] under redaktion af Jan Forslund. Holsund, 2003. {{ISBN|87-89385-27-6}} S. 72.</ref> Sporvejsmuseet var imidlertid undtaget fra den daværende lov om veteranbaner, da det holdt sig til en enkelt grund uden krydsning af offentlig vej.<ref>Ole Iskov i Palsbo og Søegaard (1990), s. 10-11.</ref><ref>[https://www.retsinformation.dk/Forms/R0710.aspx?id=51234 ''Lov om veteranbaner''], lov nr. 76 af 13. marts 1969, ophævet 1. juli 2010. Retsinformation.dk, besøgt 31. januar 2020.</ref> Det kom dog med i DVF i 2015 for at kunne arbejde på det nævnte fælles basis.<ref>''Sporvejsmuseet Skjoldenæsholm Årsberetning 38. driftsår, 2015'' under redaktion af Jørgen Krog. Sporvejshistorisk Selskab, 2016. S. 61.</ref> Derudover deltog museet tidligere i det uformelle Samrådet af veteranjernbaner og -sporveje gennem en årrække. Her mødtes man en gang om året på skift hos hinanden, i 1998 for eksempel på Sporvejsmuseet, for at drøfte ting af fælles interesse så som forsikringer, markedsføring og forhold til myndighederne.<ref>''Sporvejsmuseet Skjoldenæsholm Årsberetning 21. driftsår, 1998'' under redaktion af Per Søegaard. Sporvejshistorisk Selskab, 1999. S. 37-38.</ref> Samrådet ophørte imidlertid reelt i begyndelsen af 2000'erne, da DVF var kommet til at dække de fleste af veteranbanerne.<ref>''Sporvejsmuseet Skjoldenæsholm Årsberetning 29. driftsår, 2006'' under redaktion af Per Søegaard. Sporvejshistorisk Selskab, 2007. S. 54.</ref>
Bygninger,_konstruktioner_og_anlæg Foreninger Organisationer